Route nationale 27

Route nationale 27 eli RN27 on valtatie Malissa. Se johtaa maan pääkaupungista Bamakosta Koulikoron ja Banamban kautta Nionoon. Tien pituus on 361 kilometriä.

Bamakon ja Koulikoron välinen osuus asfaltoitiin vuosina 1999–2001 ja Koulikoron–Banamban osuus vuosina 2004–2007. Banamban ja Nionon välinen 210 kilometrin pituinen soratie rakennettiin vuosina 2003–2004. Sen tehtävänä on välittää Office du Nigerin keinokastelualueen viljaa Sahelin vyöhykkeen kuluttajille.

Bamakon ja Koulikoron välille on rakenteilla 45 kilometrin pituinen nelikaistainen osuus, joka liittyy Nigerjoen yli rakennettavaan Kayon siltaan. Sillan eteläpuolella RN30 johtaa RN6-valtatielle Zantiguilaan.

Lähteet

Malin valtatiet